लिबेसिओ चाहे इटैलियन में लिबेत्चो ( Leveche लेबेच) भूमध्य सागरीय क्षेत्र में पछुआ चाहे दक्खिन-पच्छिम से आवे वाली हवा के नाँव हवे जे मुख्यरूप से कोर्सिका में सालो भर बहे ले; एकरा कारन समुंद्र में उभार पैदा हो जाला आ अकसरहा ई तेज तुफानी पछुआ स्क्वल ले आवे ले। गरमी के सीजन में ईलागातार बहे ले जबकि जाड़ा में एकरा साथे पारापारी ट्रमोंटेन भी बहे ले। शब्द लिबेस्सियो इटैलियन भाषा के शब्द हवे जे मूल रूप से ग्रीक भाषा के हवे आ लैटिन भाषा से हो के आइल हवे; एकर मूल अरथ होला लीबियाई।